32001R0175
L 026/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 175/2001 НА КОМИСИЯТА
от 26 януари 2001 година
за определяне на стандартите за търговия с обикновени орехи с черупки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 2826/2000 (2), и по-специално член 2, параграф 2 от него,
като има предвид, че:
(1)
Обикновените орехи са сред продуктите, изброени в приложение I към Регламент (ЕО) № 2200/96, за които трябва да бъдат приети стандарти. За тази цел и в интерес на запазването на прозрачност на световния пазар, трябва да се вземе под внимание стандартите за обикновени орехи с черупки, препоръчани от Работната група по стандартизация на бързоразвалящи се продукти и развитие на качеството към Икономическата комисия за Европа на ООН (ООН/ИКЕ).
(2)
Прилагането на този стандарт следва да има за резултат изтеглянето от пазара на продукти с незадоволително качество, привеждане на производството в съответствие с изискванията на потребителите и улесняване на търговските взаимоотношения, основаващи се на лоялна конкуренция, и по този начин ще спомогне за подобряване на рентабилността на производството. Следователно тези стандарти се прилагат на всички етапи от търговията.
(3)
Мерките, предвидени в този регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Стандартите за търговия с обикновени орехи с черупки, включени в код по КН 0802 31 00 от Комбинираната номенклатура, са посочените в приложението.
Тези стандарти се прилагат на всички етапи от търговията, съгласно условията, посочени в Регламент (ЕО) № 2200/96.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 септември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 януари 2001 година.